මෙරට ඉතිහාසයේ ප්‍රථම වරට පසුගිය අයවැයෙන් රුපියල් මිලියන තුන්සිය පනහක් පිරිවෙන්වල යටිතල පහසුකම් සංවර්ධනය කිරිම සඳහා වෙන් කර ඇති බවත් සිල්මාතාවන්ගේ අධ්‍යාපනය ඉහළ නැංවීම වෙනුවෙන් රුපියල් මිලියන විස්සක මුදලක් වෙන් කර ඇති බවත් පිරිවෙන් නියෝජ්‍ය අධ්‍යාපන අධ්‍යක්ෂ වටිනාපහ සෝමානන්ද හිමියෝ පැවසූහ.මේ ක්‍රියාමාර්ග මඟින් සෙත සැලසෙන මුළු පිරිවෙන් ගණන 750ක් වන අතර ඉගෙනුම ලබන ගිහි පැවිදි සිසුන් ගණන 64000ක් පමණ වන බව මේ හිමියෝ සඳහන් කළහ.උන්වහන්සේ මේ බව ප්‍රකාශ කළේ ඊයේ (19) ප්‍රවෘත්ති දෙපාර්තමේන්තු ශ්‍රවණාගාරයේ පැවැති මාධ්‍ය හමුවේදී ය.පිරිවෙන් ගුරු සේවයට පාසල් ගුරු සේවය හා සමාන වරප්‍රසාද ලබා දීමේ චක්‍රලේඛය මේ මස21 වැනි දින පස්වරු 2.30 ට සුගතදාස ගෘහස්ථ ක්‍රීඩාංගණයේ පැවැත්වෙන සමාරම්භක උත්සවයේදී නිකුත් කිරීමට මේ වන විට සියලු කටයුතු සූදානම් කර ඇත.